b'\n_START_ARTICLE_\nOpatija Arbroath\n_START_PARAGRAPH_\nOpatija Arbroath (angle\xc5\xa1ko Arbroath Abbey) je opatija, ki se nahaja v \xc5\xa1kotskem mestu Arbroath. Ustanovil jo je \xc5\xa1kotski kralj Viljem I. \xc5\xa0kotski leta 1178 za skupino tironenzijskih benediktinskih menihov iz Opatije Kelso. Posve\xc4\x8dena je bila leta 1197 s posvetilom pokojnemu Thomasu Becketu, ki ga je kralj sre\xc4\x8dal na angle\xc5\xa1kem dvoru. Opatija je bila edino, kar je Viljem v \xc5\xbeivljenju ustanovil; pokopali so ga pred oltarjem cerkve leta 1214._NEWLINE_Zadnji opat je bil kardinal David Beaton, ki je leta 1522 zamenjal svojega strica Jamesa in obenem postal Nad\xc5\xa1kof St Andrewsa. Za opatijo skrbi Historic Scotland in je odprta za javnost skozi celo leto. Ob vstopu je potrebno pla\xc4\x8dati vstopnino. Na vrhu ulice High Street v Arbroathu stoji prepoznavni rde\xc4\x8di pe\xc5\xa1\xc4\x8denjak.\n_START_SECTION_\nZgodovina\n_START_PARAGRAPH_\nKralj Viljem je opatiji podaril neodvisnost od materinske cerkve in jo radodarno obdaril. Daritve so med drugim obsegale prihodek 24 \xc5\xbeupnij, zemljo v vsakem svobodnem mestu, itd. Menihom je bilo celo dovoljeno, da so vodili tr\xc5\xbenico in zgradili pristani\xc5\xa1\xc4\x8de. Kralj Ivan Angle\xc5\xa1ki je opatiji dal dovoljenje, da so lahko menihi kupovali in prodajali dobrine kjerkoli v Angliji brez cestnine (razen v Londonu)._NEWLINE_Opatija, ki je bila najbogatej\xc5\xa1a v celi \xc5\xa0kotski, je najbolj slavna po svoji zvezi z Arbroathsko deklaracijo iz leta 1320, ki naj bi jo celo osnoval Opat Bernard, ki je bil pod kraljem Robertom I. celo \xc5\xa1kotski kancler. V deklaraciji je bilo zapisano, da je \xc5\xa0kotska neodvisna in suverena, dotaknili so se tudi uporabe voja\xc5\xa1ke mo\xc4\x8di._NEWLINE_Od 1947 se v ostankih opatije, ki je ostala brez strehe, odvija velika zgodovinska predstava na prostem, v kateri se spominjajo podpisa deklaracije. Dogodek vodi lokalna Arbroathska opatijska skupnost za predstave na prostem in izpri\xc4\x8duje zgodbo o dogodkih, ki so privedli do podpisa deklaracije. Dogodek se ne odvija vsako leto, zadnji\xc4\x8d se je odvil leta 2005, naslednji\xc4\x8d pa avgusta 2009. Poseben dogodek, ki prav tako slavi podpis deklaracije, pa se odvija vsako leto 6. aprila. Slednji vklju\xc4\x8duje uli\xc4\x8dno procesijo in kratko uli\xc4\x8dno gledali\xc5\xa1ko predstavo._NEWLINE_Opatijo so poru\xc5\xa1ili po reformaciji. Od 1590 so kamne iz opatije uporabljali za izgradnjo stavb v mestu Arbroath. Po\xc4\x8detje se je nadaljevalo vse do 1815, ko so bili sprejeti ukrepi, ki so za\xc5\xa1\xc4\x8ditili preostale ru\xc5\xa1evine._NEWLINE_Na bo\xc5\xbei\xc4\x8dni dan leta 1950 so iz Westminstrske opatije ukradli Kamen usode. Manjkajo\xc4\x8di kamen so nato 11. aprila 1951 na\xc5\xa1li le\xc5\xbeati na oltarju Arbroathske opatije._NEWLINE_Leta 2005 so zagnali projekt Opatija Arbroath.  Projekt je ciljal na to, da bi opatija pridobila status Svetovne dedi\xc5\xa1\xc4\x8dine kot ikoni\xc4\x8dna znamenitost, ki je bila obenem rojstni kraj enega od najpomembnej\xc5\xa1ih \xc5\xa1kotskih dokumentov, Arbroathske deklaracije.  Privr\xc5\xbeenci projekta so bili mnenja, da zgodovinska vloga opatijo postavlja na mesto glavnega kandidata za pridobitev statusa Svetovne dedi\xc5\xa1\xc4\x8dine. \xc5\xa0kotski poslanec Alex Johnstone je zapisal: "Jasno, Arbroathska deklaracija je literarno delo univerzalnega pomena, ki presega vsakogar\xc5\xa1njo domi\xc5\xa1ljijo."  Leta 2008 je voditelj gibanja, sv\xc3\xa9tnik Jim Millar zagnal javno peticijo v podporo kandidaturi, reko\xc4\x8d: "Mi preprosto prosimo ljudi, predvsem doma\xc4\x8dine, da bi podpisali podporo projektu, da bi Zdru\xc5\xbeeni narodi prepoznali pomen Arbroathske deklaracije in Opatije Arbroath. Nujno potrebujemo za ta namen podpisnike doma\xc4\x8dine, preprosto ker to zahtevajo Zdru\xc5\xbeeni narodi."\n_START_SECTION_\nArhitektura\n_START_PARAGRAPH_\nOpatijo so gradili \xc4\x8dez 60 let in pri gradnji so uporabili rde\xc4\x8di pe\xc5\xa1\xc4\x8denjak. Zgradba daje vtis entone povezane, predvsem zgodnjeangle\xc5\xa1ke, arhitekture, \xc4\x8deprav polkro\xc5\xbena vrata na zahodni strani spominjajo na pozno normansko ali prehodno obdoje. Odprta arkada nad vrati je edinstvena v \xc5\xa1kotski srednjeve\xc5\xa1ki arhitekturi. Ob bokih mu ji stojita stolpa, okra\xc5\xa1ena s slepimi arkadami. Mere cerkve, ki je v obliki kri\xc5\xbea, so: dol\xc5\xbeina 84 m (276 ft) in \xc5\xa1irina 49 m (170 ft). Danes je od cerkve ostala zakristija, ki jo je dodal Opat Paniter v 15. stoletju, ju\xc5\xbena pre\xc4\x8dna cerkvena ladja, ki vsebuje najve\xc4\x8dje \xc5\xa1kotsko \xc5\xa1ilasto (gotsko) okno, del zbora, prezbiterij, ju\xc5\xbena polovica glavne ladje, deli zahodnih stolpov in zahodno stopni\xc5\xa1\xc4\x8de._NEWLINE_Cerkev je imela prvotno centralni stolp in verjetno koni\xc4\x8dast vrh. Tega so v takratnih \xc4\x8dasih videli mnogo kilometrov naokoli in ni dvoma, da so se po njem orientirale ladje na morju. Mehki pe\xc5\xa1\xc4\x8denjak v zidovih sta prvotno \xc5\xa1\xc4\x8ditila mavec na notranji strani in omet na zunanji strani. Teh premazov \xc5\xbee dolgo ni ve\xc4\x8d in ve\xc4\x8dina arhitekturnih podrobnosti je razjedena, kljub temu pa sneti ostanki, najdeni v ru\xc5\xa1evinah med utrjevanjem, dajejo vtis originalnega oplemenitenega, dokaj neokra\xc5\xa1enega, arhitekturnega u\xc4\x8dinka._NEWLINE_Prepoznavno okroglo okno visoko nad ju\xc5\xbeno pre\xc4\x8dno cerkveno ladjo so prvotno pono\xc4\x8di osvetljevali kot svetilnik za pomor\xc5\xa1\xc4\x8dake. Okno je znano kot "Okrogli O" in iz te tradicije so prebivalci Arbroatha pogovorno "Reid Lichties" ("Rde\xc4\x8di lu\xc4\x8dkarji")._NEWLINE_Malo je ostalo od samostanskih zgradb opatije, razen impresivnega dvori\xc5\xa1\xc4\x8da, ki se razteza od jugozahodnega kota cerkve do obrambnega stolpa na High Street, in \xc5\xa1e vedno celotne Opatove hi\xc5\xa1e, zgrajene v 13., 15. in 16. stoletjih. Opatova hi\xc5\xa1a je najbolje ohranjena tovrstna zgradba v celi \xc5\xa0kotski._NEWLINE_Poleti 2001 so za javnost odprli nov center za obiskovalce poleg zahodne strani opatije. V tej ope\xc4\x8dnati zgradbi iz rde\xc4\x8dega pe\xc5\xa1\xc4\x8denjaka s svojo zna\xc4\x8dilno valovito organsko streho, ki jo pora\xc5\xa1\xc4\x8da ostra homulica, se nahajajo eksponati z zgodovino opatije in nekaterimi najbolje ohranjenimi zidanji s kamenjem in ostalimi svetinjami. Zgornje nadstropje prikazuje maketo celotnega kompleksa, ra\xc4\x8dunalni\xc5\xa1ko ustvarjeno simulacijo rekonstrukcije cerkve in razgledni balkon z odli\xc4\x8dnim pogledom na ru\xc5\xa1evine. Center je leta 2002 osvojil nagrado Angus Design Award. Arheolo\xc5\xa1ka preiskava lokacije, kjer se danes nahaja center, je (\xc5\xa1e pred izgradnjo centra) razkrila temelje srednjeve\xc5\xa1kega mestnega zidu z vrati, in zidanje iz kamenja med predelavo. Iz tega sledi, da je bilo obmo\xc4\x8dje med izgradnjo opatije zidarsko dvori\xc5\xa1\xc4\x8de.'